Source: https://www.riigiteataja.ee/akt/103032011004
Timestamp: 2019-04-25 13:22:13+00:00
Document Index: 218970

Matched Legal Cases: ['§ 1', '§ 21', '§ 4', '§ 10', '§ 2', '§ 2', '§ 131', '§ 141', '§ 2', '§ 3', '§ 1', '§ 2']

Tartu Ülikooli seaduse ja ülikooliseaduse muutmise seadus – Riigi Teataja
Tartu Ülikooli seaduse ja ülikooliseaduse muutmise seadus
22.02.2011 otsus nr 835
§ 1. Tartu Ülikooli seaduse muutmine
Tartu Ülikooli seaduses (RT I 1995, 23, 333; 2008, 34, 208) tehakse järgmised muudatused:
„(1) Tartu Ülikool (edaspidi ülikool), asutatud 1632. aastal, on Eesti Vabariigi rahvusülikool.
(5) Ülikool teeb koostööd teiste ülikoolide ja kogu ühiskonnaga, toetades Eesti ühiskonna arengut, luues ja arendades lõimitud õppe- ja teadustegevusel põhinevaid võimalusi rahvusvaheliseks koostööks ja elukestvaks õppeks ning kujundades üliõpilastest vastutustundlikke ja algatusvõimelisi kodanikke.”;
2) seadust täiendatakse §-dega 21–23 järgmises sõnastuses:
„§ 21. Ülikooli juhtorganid
(5) Senat annab oma pädevuse piires määrusi ja võtab vastu otsuseid. Senati määrused ja otsused jõustuvad allakirjutamisel, kui neis eneses ei ole sätestatud hilisemat tähtaega, välja arvatud põhikiri, mis jõustub kinnitamisel nõukogu poolt.”;
„(1) Rektor juhib ülikooli igapäevast tegevust, vastutab rahaliste vahendite õiguspärase ja otstarbeka kasutamise eest ning teostab oma pädevuse piires ning lähtudes nõukogu ja senati otsustest kõrgeimat haldus- ja distsiplinaarvõimu.
(10) Rektori ametist vabastamisel enne lepingutähtaja möödumist sõlmib nõukogu esimees senati ettepanekul kuni üheks aastaks töölepingu rektori kohusetäitjaga.”;
„§ 4. Kultuuripärandi säilitamine ja avalike teenuste osutamine
Parandatud täheviga sõnas „hoonestust“. Alus: „Riigi Teataja seadus“ § 10 lõige 3 ja Riigikogu Kantselei 10.02.2012 kiri nr 4-14/12-7/1.
(2) Käesoleva seaduse § 2 lõigetest 3 ja 4 tulenevate avalike teenuste osutamiseks on ülikoolil raamatukogu, botaanikaaed, muuseumid ja teaduskool.”;
6) paragrahvi 7 lõigetes 2 ja 3 asendatakse sõnad „ülikooli nõukogu” sõnaga „senat”;
7) paragrahvi 9 lõiget 1 täiendatakse punktiga 4 järgmises sõnastuses:
„4) vara, mille ülikool soetab oma tegevuse käigus.”;
8) paragrahvi 10 lõike 1 teine lause muudetakse ja sõnastatakse järgmiselt:
„Ülikoolile kuuluvat kinnisvara on õigus omandada, piiratud asjaõigusega koormata või võõrandada nõukogu kehtestatud põhimõtetest lähtudes.”;
9) paragrahvi 11 täiendatakse lõigetega 11 ja 12 järgmises sõnastuses:
„(11) Käesoleva seaduse § 2 lõikes 4 nimetatud ülesande täitmiseks loob ülikool Eesti kultuuri, eesti keele ja Eesti ajaloo õppe-, teadus- ja arendustegevusega tegelevad professuurid. Professuuride täpsem loetelu ja rahastamine lepitakse kokku ülikooliseaduse § 131 lõikest 2 tulenevas tulemuslepingus.
(12) Käesoleva paragrahvi lõikes 11 nimetatud professuuride aluseks olevates teadusvaldkondades sihtevalveeritakse Tartu Ülikooli teadus- ja arendustegevust teadus- ja arendustegevuse korralduse seaduse §-s 202 sätestatud korras vähemalt kord viie aasta jooksul.”;
„§ 141. Üleminek
(7) Tartu Ülikooli 2007. aasta 31. mail valitud rektori volitused kehtivad töölepingus sätestatud tähtaja saabumiseni või enne lepingutähtaja möödumist ametist vabastamiseni.”
§ 2. Ülikooliseaduse muutmine
Ülikooliseaduse (RT I, 8.11.2010, 4) § 3 lõike 1 teine lause muudetakse ja sõnastatakse järgmiselt:
„Käesolevat seadust kohaldatakse Tartu Ülikoolile niivõrd, kuivõrd Tartu Ülikooli seadus ei sätesta teisiti.”
Käesoleva seaduse § 1 punktid 2, 3, 6, 8 ja 9 ning § 2 jõustuvad 2012. aasta 1. jaanuaril.